# Cable categoria 5

Cable de categoria 5 (també cable Cat 5) és un cable de parell trenat per a transportar senyals elèctrics. Aquest tipus de cable s'empra en cablejats estructurats per a xarxes d'ordinadors com per exemple Ethernet. El cable Cat 5 proporcina prestacions de transport de senyals elèctrics fins a 100 MHz i és adequat per a 10BASE-T, 100BASE-TX (Fast Ethernet), 1000BASE-T (Gigabit Ethernet) i 2.5GBASE-T. El cable Cat 5 també s'empra per a transportar senyals de telefonia i vídeo.
La majoria de cables Cat5 són sense apantallar i aconsegueixen evitar el soroll mitjançant línies balancejades i línes diferencials.
Els cables de Cat 5 han estat superats pels cables Cat 5e i Cat 6.

## Normativa de cable

L'especificació del cable categoria 5 va ser definida a l'estàndard ANSI/TIA/EIA-568-A i TSB-95. Aquests documents especifiquen les prestacions i requeriments per a freqüències fins a 100 MHz. Es defineixen els tipus de cable, tipus de connector i topologies de cablejat. Gairebé sempre s'utilitzen connectors modulars 8P8C (també coneguts per connectors RJ45).
Cadascun dels 4 parells trenats del cable Cat 5 té un determinat nombre de girs per metre per a minimitzar la diafonia (crosstalk) entre els parells. En comunicacions de molts canals hi poden haver fins a 100 parells trenats.
El tipus de cable pot ser sòlid o flexible. En cable sòlid s'empra per instal·lacions fixes i el cable flexible per connexions aèries que es poden canviar.
La categoria del cable cal que vagi marcada a l'exterior del cable.
Taula de colors segons T568A :
| Pin | Parell | Cable | Color |
| 1 | 3 | 1 | blanc/verd ratllat |
| 2 | 3 | 2 | verd |
| 3 | 2 | 1 | blanc/taronja ratllat |
| 4 | 1 | 2 | blau |
| 5 | 1 | 1 | blanc/blau ratllat |
| 6 | 2 | 2 | taronja |
| 7 | 4 | 1 | blanc/marró ratllat |
| 8 | 4 | 2 | marró |
Taula de colors segons T568B :
| Pin | Parell | Cable | Color |
| 1 | 2 | 1 | blanc/taronja ratllat |
| 2 | 2 | 2 | taronja |
| 3 | 3 | 1 | blanc/verd ratllat |
| 4 | 1 | 2 | blau |
| 5 | 1 | 1 | blanc/blau ratllat |
| 6 | 3 | 2 | verd |
| 7 | 4 | 1 | blanc/marró ratllat |
| 8 | 4 | 2 | marró |

## Característiques

* Radi de curvatura: la majoria de cables Cat 5 admeten curvatures de fins 4 cops el diàmetre exterior del cable.
* La màxima longitud per cada segment és de 100 metres segons TIA/EIA 568-5-A. Si cal una major longitud cal usar repetidors. El tipus 10BASE-T especifica longitud màxima de 100 m entre dispositius.
* La categoria 5e millora la Cat 5 introduint noves especificacions per a disminuir la diafonia (crosstalk).
* La categoria 6 millora les categories 5 augmentant la resposta freqüencial fins a 250 MHz i reduint encara més la diafonia.
| Propietat | Nominal | Tolerància | Unitat |
| Impedància característica, 1-100 MHz | 100 | ± 15 | Ω |
| Impedància característica @ 100 MHz | 100 | ± 5 | Ω |
| Resistència de llaç en DC | ≤ 0.188 | | Ω/m |
| Velocitat de Propagació | 0.64 | | c |
| Retard de Propagació | 4.80-5.30 | | ns/m |
| Desviació de retard < 100 MHz | < 0.20 | | ns/m |
| Capacitat at 800 Hz | 52 | | pF/m |
| Inductància | 525 | | nH/m |
| Frequency de colze | ≤ 57 | | kHz |
| Max tensile load, during installation | 100 | | N |
| Diàmetre del cable | 24 AWG (0.51054 mm ; 0.205 mm²) | | |
| Gruix d'aïllament | 0.245 | | mm |
| Maxim corrent per conductor | 0.577 | | A |
| Temperatura d'operació | -55 to +60 | | °C |
| Màxima tensió d'operació (PoE usa max 57 V DC) | 125 | | V DC |

## Vegeu també

* Cable parell trenat
* Connector modular
* Norma de cablejats TIA/EIA-568

## Referències

* ↑ «CAT 5, cat 5e, cat6, cat6a, cat7 Cable Standards | Cablek» (en anglès). www.cablek.com. Arxivat de l'original el 2017-04-13. [Consulta: 13 abril 2017].
* ↑ «The IT world's most famous network cables are called CAT5». Lifewire, 13-04-2017.
* ↑ CableOrganizer.com. «Network-Ethernet Cable, Modular Plugs & Connectors - CableOrganizer.com» (en anglès). www.cableorganizer.com. [Consulta: 13 abril 2017].